《次韵侄溥偶成》
宋代·陈著

玉藤新月照双明，便觉梅天暑溽轻。
两屋清风交□影，一团和气寿家声。
肯陪醉兴林游畅，更喜骚怀草梦成。
向上路头须努力，蓆门元不困陈平。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。